Diari Oficial de la Generalitat Valenciana


Sumari del DOGV 3291, del 22-07-1998 (1998/6083)

Informació pública de l'alternativa tècnica del Programa d'Actuació Integrada de la Unitat d'Execució número 1 del PRI-21 del Pla General Municipal d'Ordenació Urbana de Castelló de la Plana.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3291

Data del DOGV
:   22-07-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/6083


Organisme emissor
:   Jardines de Castalia, SA

Tipus de document
:   Anunci

Informació pública de l'alternativa tècnica del Programa d'Actuació Integrada de la Unitat d'Execució número 1 del PRI-21 del Pla General Municipal d'Ordenació Urbana de Castelló de la Plana. [1998/M6083]
  
La mercantil Jardines de Castalia, SA ha formulat alternativa tècnica del Programa d'Actuació Integrada de la Unitat d'Execució número 1 del PRI-21 del Pla General Municipal d'Ordenació Urbana de Castelló de la Plana, composta per una memòria justificativa amb avantprojecte d'urbanització i acompanyada del Pla de Reforma Interior de l'esmentat sector, amb Projecte d'Homologació Sectorial Modificativa i Projecte Bàsic d'Execució de Pavelló Poliesportiu.
  
De conformitat amb el que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a informació pública l'esmentada informació, tot fent constar:
  
Primer
  
L'objecte de l'actuació integrada que es pretén escometre el constitueix l'execució de les obres d'urbanització de la Unitat d'Execució número 1 delimitada en PRI-21 compresa entre l'avinguda del Serradal, de Ferrandis Salvador, carrer dels Germans Pinzón i bloc d'habitatges que recau al carrer de Triana, així com la construcció de pavelló poliesportiu de l'esmentat àmbit.
  
Segon
  
L'alternativa tècnica i documentació complementària ha estat protocol·litzada en acta autoritzada pel notari de Castelló de la Plana, senyor Joaquín Serrano Yuste, plaça de Santa Clara, número 12-5é pis. Així mateix, hi ha dipositat un exemplar de la documentació indicada davant l'Ajuntament de Castelló de la Plana.
  
Tercer
  
De conformitat amb el que disposa l'article 46.3 de la Llei 6/1994, se sotmet a informació pública l'alternativa tècnica durant el termini de 20 dies comptadors a partir de la publicació d'aquest anunci en el Diari Oficial de la Generalitat Valenciana.
  
Durant els terminis esmentats, qualsevol persona podrà comparèixer en l'expressada Notaria, per tal d'obtenir còpia de l'acta de protocol·lització de la documentació o sol·licitar que li siga exhibida.
  
Així mateix, es podrà consultar l'esmentada documentació i l'expedient administratiu a l'Ajuntament de Castelló de la Plana.
  
Durant el termini d'informació pública podran presentar-se davant l'Ajuntament esmentat més amunt, tant al·legacions com, si escau, alternatives tècniques que pretenguen competir amb l'exposada al públic.
  
Quart
  
Durant els cinc dies següents a la finalització del termini de 20 dies d'informació pública de l'alternativa tècnica, podran presentar-se proposicions juridicoeconòmiques per tal d'executar qualsevol de les alternatives que s'hagueren formulat. Les esmentades proposicions es presentaran en plica tancada davant l'Ajuntament de Castelló de la Plana.
  
Cinqué
  
Finalitzat aquest segon termini, el dia hàbil següent se celebrarà l'acte d'obertura de plica en l'Ajuntament de Castelló de la Plana.